
[bookmark: _GoBack]За дейността на Общински съвет – Поморие и неговите комисии /мандат 2023-2027г./ за периода 01.01.2025г – 30.06.2025г.

	УВАЖАЕМИ ОБЩИНСКИ СЪВЕТНИЦИ,
	УВАЖАЕМИ СЪГРАЖДАНИ,

	Отчетът е изготвен на основание чл.27, ал.6 от ЗМСМА и чл.12, ал.1, т.6 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие.
	
	Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на общината.

През отчетния период постоянните комисии са провели общо 56 заседания, в това число 11 самостоятелни, 20 съвместни (от две или повече комисии), 5 разширени (с участието на всички комисии) и са взели 855 решения, както следва:
	
Комисията  по законност и обществен ред е провела 11 заседания, от които 2 самостоятелни, 4 съвместни и 5 разширени и е приела 171 решения;
Комисията по устройство на територията, строителство, околна среда и общинска собственост е провела 11 заседания, от които 2 самостоятелно, 4 съвместни и 5 разширени и е приела  169 решения.
Комисията по финанси и европейска интеграция е провела 11 заседания, от които 2 самостоятелно, 4 съвместни и 5 разширени и е приела 167 решения.
Комисията по туризъм, търговия, спорт, младежки дейности и основни поминъци е провела 11 заседания, от които 2 самостоятелни,  4 съвместни и 5 разширени и е приела 166 решения.
	Комисията по образование, култура, вероизповедания, здравеопазване и социална политика е провела 11 заседания, от които 2 самостоятелни, 4 съвместни и 5 разширени и е приела 181 решения.
	Комисия по Закона за противодействие на корупцията е провела 1 заседание, на което е приела 1 решение.

За отчетния период Общински съвет – Поморие, мандат 2023-2027г. е провел 6 редовни и 3 извънредни заседания, и е приел 155 решения, от които 145 с пълно мнозинство от броя присъстващи на заседанията.  
	
На основание Правилника за отпускане и изплащане на еднократни парични помощи в полза на физически лица за здравни нужди, за стимулиране  раждането и отглеждането на деца и за лица с репродуктивни проблеми, жители на  Община Поморие, Общински съвет – Поморие, мандат 2023-2027г. през отчетния период е предоставил еднократни безвъзмездни финансови помощи общо на 33 лица в размер 27 172 лева, съответно:
- на 23 лица – еднократна помощ за новородено в размер на 20 306 лева;
- на 10 лица (две от които са предоставени за деца) – еднократна помощ за медицински нужди в размер на 6 866 лева. 

Приети нови подзаконови нормативни актове, както следва:
	
- Наредба за насърчаване на инвестициите с общинско значение на територията на Община Поморие и реда за издаване на сертификати за инвестиция клас „В“.

През отчетния период Общинския съвет е приел следните изменения и допълнения в действащи подзаконови нормативни актове и правилници:

- Наредба за изменение и допълнение на Наредба № 8 за определяне размера на местните данъци на територията на Община Поморие;
- Наредби за изменение и допълнение на Наредба №11 за определянето и администрирането на местните такси и цени на услуги и права на територията на Община Поморие;
- Наредба за изменение и допълнение на Наредба № 2 за поддържане и опазване на обществения ред в Община Поморие;
- Наредба за изменение и допълнение на Наредба № 23 за условията и реда за платено и безплатно паркиране на пътни превозни средства на територията на град Поморие;
- Наредба за изменение и допълнение на Наредба №6 за реда и условията за поставяне на преместваеми обекти за търговски и други обслужващи дейности, рекламни, информационни и монументално-декоративни елементи на градското обзавеждане и за рекламната дейност на територията на община Поморие;
- изменение и допълнение на Приложение № 1 и Приложение № 2 на Правилник за организацията и дейността на Общинско предприятие „Социално обслужване” (ОП „СО“)  гр. Поморие.

През отчетния период Общински съвет – Поморие даде съгласие за кандидатстване по следните оперативни програми и проекти:

- кандидатстване с проектно предложение по мярка М02-01 „Подобряване на социалните услуги за резидентна грижа и осигуряване на подслон” по проект „Красива България” през 2025 г. с обект за финансиране „Основен ремонт на покрив и преустройство с промяна на предназначението на втори етаж на съществуваща сграда в ЦНСТПЛУИ“ в с. Бата;
- кандидатстване със заявления за подпомагане по Стратегически план за развитие на земеделието и селските райони на Република България за периода 2023-2027 г. „Инвестиции в основни услуги и дребни по мащаби инфраструктура в селските райони” за обект „Основен ремонт на ул. „Княз Борис I“ в гр. Поморие“;
- кандидатстване с проектно предложение „Подобряване на инфраструктурата на рибарско пристанище Поморие, с цел улесняване разтоварването и съхранението на нежелания улов“ по Процедура "Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов" по Приоритет 1 Насърчаване на устойчивото рибарство, възстановяването и опазването на водните биологични ресурси, финансирана чрез „Програма за морско дело, рибарство и аквакултури 2021-2027;
- кандидатстване на Община Поморие с проектно предложение с наименование „Иновативни здравно-социални услуги в община Поморие” по Програма „Развитие на човешките ресурси“ 2021-2027;
- кандидатстване на Община Поморие с проектно предложение „Рекреационен комплекс в ПИ 57491.664.14 и ПИ 57491.664.15, кв. Каменар, гр. Поморие, област Бургас“ по Инвестиционна програма „МИНЕРАЛНИ ВОДИ“ (ИПМВ) към Националния доверителен екофонд;
- кандидатстване с проектно предложение „Подобряване на инфраструктурата на лодкостоянка в гр. Ахелой, общ. Поморие, с цел улесняване разтоварването и съхранението на нежелания улов – Етап II“;
- кандидатстване със заявления за подпомагане по Стратегически план за развитие на земеделието и селските райони на Република България за периода 2023-2027 г. по Интервенция „II.Г.6 - Инвестиции в основни услуги и дребни по мащаби инфраструктура в селските райони”;
- кандидатстване на МИГ Поморие по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ за изпълнение на нова Стратегия за ВОМР по Стратегическия план за развитие на земеделието и селските райони 2023-2027 г.;
- кандидатстване по процедура за подбор на проектни предложения “Инвестиции в създаването, подобряването или разширяването на всички видове малка по мащаби инфраструктура” към СВОМР на СНЦ „МИГ ПОМОРИЕ”, финансирана чрез Програмата за развитие на селските райони за периода 2014 – 2020 г. от Европейския земеделски фонд за развитие на селските райони - „Доставка и монтаж на автоматизирана подземна поливна система за изграждане и обновяване на площи за широко обществено ползване по ул. "Г. Кондолов" и на юг от ул. "Морска", гр. Поморие“;

Общински съвет – Поморие през отчетния период е приел решения от особена значимост за обществеността в общината:

- съгласие за отпускане на парична награда на Радостин Димитров и Мартин Вълчев за героичната им намеса при потушаването на пожара в общинския пазар;
- приемане на Дългосрочна програма за насърчаване използването на енергия от възобновяеми източници и биогорива на община Поморие за периода 2025-2034г.;
- регистрация на минерални водоизточници – водовземни съоръжения Б-72 и Б-11 на находище на минерална вода „Медово“, с. Медово, община Поморие;
- приемане на ПУП-ПП (подробен устройствен план – парцеларен план) за определяне трасе на техническата инфраструктура за обект: „Изграждане на битова канализация, канална помпена станция в поземлен имот, местност „Пречиствателната“ и канализационен тласкател в землището на гр. Ахелой, община Поморие“, подобект „Битова канализация и канализационен тласкател – I етап“;
- предложение за организиране на конкурс за градски парк и озеленяване терена на парк „Лермонтов“, т.нар. парк „Капката“ и определяне обхват на конкурса;
- присъждане на звание „Почетен гражданин на Поморие” на г-н Любомир Димитров Нанев – посмъртно;
- предложение за присъждане на звание „Почетен гражданин на Поморие” на д-р Матей Попов;
- по предложение от д-р Донка Атанасова - Вранчева – Общински съветник прие Общинска програма за ежегодни безплатни специализирани скринингови медицински прегледи на ученици на територията на Община Поморие;
- одобри проект за обект: „Посочност на улиците, начин на паркиране и организация на движението в кв. „Св. Георги“ в гр. Поморие“, част: маркировка–паркиране“, с цел да се оптимизира паркирането на МПС по улиците на кв. „Св. Георги“ в гр. Поморие.


През отчетния период - 01.01.2025г – 30.06.2025г. на всички актове на Общинския съвет е осъществяван контрол за законосъобразност от Областен управител на област Бургас.
 
Върнати за ново обсъждане или оспорени чрез Административен съд – Бургас решения, за посочения период са:

Решение № 447/06.03.2025г., оспорено със Заповед № РД-09-10/24.03.2025г. от Областен управител, образувано административно дело № 526/2025г. по описа на Административен съд – Бургас. Делото е прекратено с влязло в сила Определение № 5015/03.06.2025г. на Административен съд – Бургас.







	
АДАМ АДАМОВ	
				
Председател на Общински съвет – Поморие



